open-index/open-wikipedia-markdown huggingface dataset:
Gabriela Szabo

**Gabriela Szabo** (nata die 25 Novembris 1975 in Bystricia in circulo Bistriţa-Năsăud) cursor Olympionica et rerum politicarum perita Dacoromanica est.

## Familia 
Pater eius natione Hungarica est, mater Dacoromanica.

## Munus 
Anno 1994 cursor Helsingiae certamini mundano Ludorum gymnicorum campestrium et 1996 Olympiis aestivis interfuit atque 2000 2000 Olympiis aestivis etiam victoriam cursus 5000 metrorum abstulit. Anno 2004 a ludis athleticis se recessit, anno 2009 doctor educationis physicae in **Academia Nationali Educationis Physicae et Athleticae Artis** Bucarestae facta est. et ab anno 2010 praeses vicarius foederis ludorum gymnicorum campestrorum Romaniae est.

## Cursus honorum 
Die 12 Martii 2014 ministra iuventutis et artis gymnicae in consilio ministrorum Victoris Ponta nominata est. Die 25 Maii 2014 frusta candidata factionis PSD legatae ad Cameram Legatorum Romaniae fuit. Die 4 Novembris 2015 una cum toto consilio ministrorum Victoris Pontae a magistratu se recessit. Ei die 17 Novembris Elisabeta Lipă ministra iuventutis et artis gymnicae Romaniae successit.  

## Nexus externi 
* Pagina personalis

## Notae 

Categoria:Cursores
Categoria:Olympionicae
Categoria:Alumni Academiae Nationalis Educationis Physicae et Athleticae Artis
Categoria:Ministri iuventutis et artis gymnicae Romaniae
Varujan Vosganian

**Varujan Vosganian** (natus die 31 Iulii 1958 Craiovae) oeconomus, vir publicus, poeta ac scriptor Dacoromanicus e civitate Armenica oriundus est.

## Munus 
Postquam scholam finivit, Vosganian apud Scholam Nationalem Studiorum Politicorum et Administrativorum Bucarestae oeconomiae et deinde ad annum 1991 apud Universitatem Bucarestensem mathematicae studebat. Ibi anno 1998 et doctor oeconomiae promotus est.

## Cursus honorum 
Vosganian annis 1990 - 1996 legatus ad Cameram Legatorum erat et annis 1996 - 2000 et ab anno 2004 senator est. Annis 1996 - 2003 dux Factionis "Unionis Roburis Iurum" (Dacoromanice *Uniunea Forţelor de Dreapta*) fuit, quae deinde cum PN-L consociata est. A die 2 Ianuarii 2007 ad usque 4 Aprilis eiusdem anni minister oeconomiae et deinde ad 22 Decembris 2008 minister oeconomiae et fiscalis in consilio ministrorum Călin Popescu-Tăriceanu fuit. Die 7 Maii 2012 Victor Ponta praeses ministrorum eum iterum ministrum oeconomiae proposuit. Die 9 Octobris 2013 a magistratu ministri se recessit, quod corruptionis et fraudis accusatus erat.

## Scriptor 
Praeter scripta oeconomica etiam Mythistorias atque carmina composuit. Inter alia anno 2009 etiam mythistoriam titulo *Cartea şoaptelor* (Latine *Librum susurrus*) de Generis Armenorum occidionem composuit.

## Nexus externi 
* Biographia in situ Senatus Romaniae

## Notae 
Categoria:Alumni Scholae Nationalis Studiorum Politicorum et Administrativorum (Bucaresta)
Categoria:Alumni Universitatis Bucarestensis
Categoria:Oeconomi Romaniae
Categoria:Scriptores Romaniae
Categoria:Poetae Romaniae
Categoria:Legati Camerae Legatorum Romaniae
Categoria:Senatores Romaniae
Categoria:Ministri oeconomiae Romaniae
Thorum (discretiva)

**Thorum** potest:

* **Thorum (Molisium)** seu **Torum**: municipium Italiae.
* **Thorum (Umbria)** seu **Thori Castrum**: municipium Italiae.
Εἰκονοκλάστης

[thumb|[Pagina titularis|Titulus primae editionis.]]
***Εἰκονοκλάστης*** est liber Ioannis Miltoni, mense Octobri anni 1649 editus, in quo auctor defensionem fecit supplicii Caroli I regis die 30 Ianuarii 1649 facti. Titulus Graecus significat "qui imagines Dei, sanctorum, etc. discutit" (vide iconoclastes). Liber Miltoni, qui factionis parlamentariae erat, fuit responsum libro factionis regiae, Εἰκών Βασιλική (imago regia). Plenus igitur titulus est ''Εἰκονοκλάστης, in Answer to a Book Intitl'd Εἰκών Βασιλική, the Portraiture of His Sacred Majesty in his Solitudes and Sufferings'' (Εἰκονοκλάστης, responsum libro inscripto 'Εἰκών Βασιλική, imago eius sacrae maiestatis in solitudinibus doloribusque eius').

## Nexus externi 
* Eikonoklastes in situ *The John Milton Reading Room* Collegii Dartmuthensis

Categoria:Ioannes Miltonus
Categoria:Scripta 1649
Categoria:Angliae scripta
Categoria:Libri de re politica
Vervecina

[thumb|[Gastronomia Bengalica: *Kaṣā mānsa* (কষা মাংস: "vervecina ex iure cocta")]]
Caro **vervecina** et **ovilla** necnon **arietina** ex ovi producuntur. Vervecina proteinis et adipibus abundat. Caro agnina et agnellina ex animalibus iuvenibus producitur.

[thumb|[Gastronomia Tamulica: *Nalli elumbu* (நல்லி எலும்பு): medulla vervecina cum aromatibus cocta]]
Vervecina multo et in Turcia et in aliis nationibus Imperium Ottomanicum componentibus non solum in Balcania velut Graecia, sed etiam in Oriente Medio, sicut Syria aut Iraco manducatur. Vervecina multo etiam ex vicina Transcaucasia (Armenia, Atropatena, Georgia et Irania) usque ad Hispaniam manducatur. Extra Mundum Veterem, nationes cum maxima consumptione Argentina, Australia aut Nova Zelandia sunt.

Vox ipsa *vervecinus* tractus est a voce *vervex* (gen. *vervecis*), significante ovem masculum.

## Notae 
## Bibliographia 
; Fontes antiquiores
* 1330 : 
* 1796 : Yuan Mei, *Suiyuan shidan* (Sean J. S. Chen, ed. et interpr., 雜牲單 = Assorted Animals)
* 1803 : Grimod de la Reynière et al., *Almanach des gourmands* vol. 1 (2a ed. Lutetiae, 1803) pp. 19-25
* 1938 : 

; Eruditio
* "Sheep" in 
* "Mutton" in Alan Davidson, *The Oxford Companion to Food* (Oxoniae: Oxford University Press, 1999. ISBN 0-19-211579-0) pp. 525-526
* Bob Kennard, *Much ado about mutton*. Ludlow: Merlin Unwin, 2014
* "Sheep" in Gillian Riley, *The Oxford Companion to Italian Food* (Oxonii: Oxford University Press, 2007) pp. 495-496

Categoria:Carnes
Categoria:Ovis
!
Elixura Lusitanica

thumb|Elixura Lusitanica.
**Elixura Lusitanica** (Lusitanice *cozido à portuguesa*) suas origines in  habet. Est opima elixura quae ex more includit bubulam tibiam, suillam et Lusitanica fumata aut sanguinea farcimina (botellum sanguineum, farinariam et tomacinam) et in aliquibus regionibus gallinaceam, apposita brassicā, carotis, rapis, oryzā, patatis et oleraceis. Crebro oleo et vino rubro apponitur.

*Sopa do cozido* (videlicet "ius de elixura") et *sopa seca* ("ius siccum") e confectione elixurae Lusitanicae proveniunt.

## Notae 
## Nexus externi 
[thumb|*Sopa do cozido*, videlicet "[ius (sorbitio)|ius de elixura", saepe post diem inlatum]]
* "Cozido à portuguesa" apud *Pingo doce*
* "Cozido à portuguesa" apud *Photos and Food*

Categoria:Fercula e carnibus
Categoria:Ars coquinaria Portugallensis
Tergilla

thumb|Tergilla.
**Tergilla** (-ae f.) est cenula alimentarium accessorium et fit e frictā cuti suillā.

Tergilla ex more assā suillā apponitur aut velut cenula saccis venditur.

## Notae
Categoria:Cuppedia
Categoria:Fercula porcina
Aetates historiae

Hic est index aetatum historiae.

## Aetates historicae 
* Praehistoricum aevum, aetas antequam ars scribendi inventa est.
** Aetas Lapidea
*** Palaeolithicum, antiquius aevum in quo homines saxis utebantur. 
*** Mesolithicum, recentius aevum in quo homines saxis utebantur.
*** Neolithicum, quo in aevo homines primos agros cultabant.
*** Chalcolithicum sive Aetas Cuprea
** Aetas Aënea, quo in aevo bellum Troianum accidit.
** Aetas Ferrea
* Aevum antiquum, aetas post inventionem artis scribendi usque ad tempus populorum migrationis et finem imperii Romani occidentalis
** Historia Romana
*** Reges Romani
*** Respublica Romana
*** Imperium Romanum
**** Imperatores Romani
** Historia Sinica
** Historia Aegyptia (vide etiam Aegyptus antiqua)
** Historia Hunnica
** Historia Nubica
** Historia Abyssinica
** Historia Coreana
** Historia Graeca
*** Graecia Archaica
*** Graecia Classica
** Historia Mesopotamica
*** Historia Sumerica
*** Historia Babylonica
** Historia Israëlitica
** Historia Persica
** Historia Indica
** Historia Iaponica
*** Imperium Iaponicum
**** Imperatores Iapones
** Historia Macedonica antiqua
** Historia Punica
** Historia Germanica
*** Imperium Romanum Sacrum Nationis Germanicae
**** Imperatores Romani Sacri
***** Historia Germaniae
** Historia Gallorum
** Historia Hispanica
** Historia Helvetica
* Medium aevum, aetas post finem Imperii Romani occidentalis usque ad Christophori Columbi navigationem ad Americam anno 1492.
** Imperium Byzantinum sive Romanum Orientale
*** Imperatores Constantinopolitani
** Historia Britannica Hibernicaque
** Historia Helvetica
** Historia Italica
** Historia Slavica
*** Historia Serbica
*** Historia Ruthenica
** Historia Tibetensis
** Historia Turcica
*** Imperium Othomanum
*** Respublica Turciae
** Historia Macedonica moderna
** Historia Polonica
* Novum aevum, aetas a Christophori Columbi navigatione ad Americam usque ad tempus nostrum.
** Historia Americana
** Historia Brasiliensis
** Historia Canadae
*** Dominio de Canada
** Historia Francogallica
*** Res novae Francogallicae
** Bella Coitionum
** Historia Neozelandensis
** Bellum mundanum prius
** Bellum mundanum alterum
** Bellum Coreanum
** Bellum Vietnamicum
** Bellum civile Angolanum
** Bellum sinus Persici
** Secundum bellum Iracense sive Alterum sinus Persici bellum

* Epocha
* Historia
* Periodizatio
Categoria:Historia
Haedina

[thumb|[Ars coquinaria Australiana:  Haedinum assum, ferculum Sardum in popina Melburniae in urbe inlatum]] 
Caro **haedina**, ex haedo (scilicet hirco capraque iuveni) producta, ad alimentum in variis mundi partibus sumitur. Caro caprina ex animalibus maturioribus producitur.

## Notae 
## Bibliographia 
[thumb|[Ars coquinaria Mexicana: Haedus assus sicut in urbe Monterrey Novae Legionis fieri solet (*cabrito regio*)]]
; Eruditio
* "Goat" in 
* "Goat" in Alan Davidson, *The Oxford Companion to Food* (Oxoniae: Oxford University Press, 1999. ISBN 0-19-211579-0) p. 342
* "Goat and Kid" in Gillian Riley, *The Oxford Companion to Italian Food* (Oxonii: Oxford University Press, 2007) p. 233

Categoria:Carnes
Categoria:Capra
!
Gabriel Berca

**Gabriel Berca** (natus die 12 Iunii 1968 in *Novacj* in Gorj circulo) machinator et vir publicus Dacoromanicus est.

## Munus 
Gabriel annis 1989 - 1994 apud Universitatem Polytechnicam Bucarestensem mechanicae studebat atque machinator metallorum factus est. Quo in munere et annis 1995 - 2005 apud societatem commercialem operam dedit.

## Cursus honorem 
Berca, qui sodalis PDL est, annis 2005 - 2008 praefectus Bacău circuli erat atque deinde senator electus est. A mense Martio ad Decembrem Berca secretarius generalis consilii ministrorum Călin Popescu-Tăriceanu fuit. A die 9 Februarii ad usque 27 Aprilis 2012 minister rerum internarum Romaniae in consilio ministrorum Michaelis Răzvan Ungureanu fuit. Anno 2014 Berca ad *Factionem Motus Populi* transiit.

## Nexus externi 
* Biographia apud situm Senatus Romaniae

## Notae 

Categoria:Senatores Romaniae
Categoria:Alumni Scholae et Universitatis Polytechnicae Bucarestensis
Categoria:Machinatores Romaniae
Categoria:Ministri rerum internarum Romaniae
Francohusium

**Francohusium** (vulgo *Bad Frankenhausen/Kyffhäuser*) est oppidum Germanicum 8734 incolarum (censu anno 2014 habito), in Circulo Kyffhäuser Thuringiae situm, balneis salsis notum. Hic anno 1525 fuit proelium Francohusiense, pars Belli rustici Germanici.
## Historia
E vici nomine habitationes Francorum probabiles esse videntur, cum vestigia hominum antiquissima temporis glacialis recentissimi iam sint. Imperatore Ottone III mentio prima anno 998 indicatur. Iam saeculo XVI sale exercendo necnon commercio in vastas distantias agendo pecuniae multae conflantur. Anno 1219 graviones de Schwarzburg possessores fiunt regnaturi locum usque finem Primi belli pancosmici.

## Res aspectabiliores
Signum oppidi sine dubio Ecclesia superior, quae dicitur, est cum turri maxime obliqua. Curia temporis Gothici exeuntis anno 1448 constructa, diversa opera craticia ad nundinarum plateam, Turris Hausmann mille annorum cum proximo Fano inferiore in rebus visendis numerantur. Castellum temporis Renascentiae anno 1523 erectum museum historiae regionalis sartum conservat. 

Pinacotheca unius imaginis rotundae ingentissimae in monte sita est, quae 1989 decem post annos inaugurata est. Guarnerius Tübke pictor Lipsiensis Bellum rusticum Germanicum et proelium cruentum apud Francohusium die 15 Maii 1525 commissum commemorat, quae omnia sub themate *Rerum novarum burgensium priorum in Germania* picturis innummerabilibus affabre exaratis tractantur.

In septentrione oppidi invenitur inde ab anno 1896 monumentum in honorem imperatoris Gulielmi I in monte Kyffhäuser una cum statua Aënobarbi. Ibi est turris ascendenda quoque et museum adiacens. Haud procul, apud Rottleben, est antrum gypseum pro Aënobarbo nominatum quod anno 1865 detexerunt. In proximitate Saxoniae-Anhaltii sunt lacus structilis Kelbra, ruina Rottenburg (saeculi XIII) et palatium imperiale apud Tilleda. 

## Thermalis statio
Anno 1938 Francohusii thermae modernae ad aquas magnesii plenas institutae sunt, quae hominibus infirmitate respirationis aut dermatis aut motionis laborantibus levationem aegritudinis dent. Sanentur et defectus psychosomatici. Iam saeculo XVIII exeunte valetudinarium institutum erat cui postea sanatorium infantibus dicatum et in lucis idyllice situm addiderunt.

## Notae 

Categoria:Thermae Thuringiae
Categoria:Urbes Thuringiae
Childe Harold's Pilgrimage

thumb|Titulus editionis anni 1825
'''''Childe Harold's Pilgrimage'''* (Peregrinatio Childe Haroldi) est longum poëma narrativum in quattuor partibus a Georgio Gordon Byron scriptum, inter annos 1812 et 1818 editum. Itinera describit viri adulescentis, vitá luxuriosá fessi, qui res ad animum distrahendum in terris remotis quaerit. Sensu lato poëma melancholiam frustrationemque exprimit generationis temporis bellorum Napoleonicorum. Vocabulum *childe* in titulo mediaevalem vocabuli *child'' signifactionem indicat, haec est "puer nobili genere natus." Persona Childe Haroldus primum exemplum habetur herois Byronici.

In primo secundoque cantibus Childe Haroldus in Portugallia, Hispania, insulas Ionias, atque Albaniam peregrinat. In tertio cantu heros in Belgicam, terras Rhenanas, Alpes, Iuramque it. Quarto autem in cantu narrator Haroldum relinquit ut suas opiniones de Italia ac litteris Italianis proferat. 

## Bibliographia 
* Birch, Dinah. "Childe Harold's Pilgrimage." In *The Oxford Companion to English Literature*: Typographeum Universitatis Oxoniensis, 2009.

## Nexus externi 
* Childe Harold's Pilgrimage in Vicifonte Anglico

Categoria:Scripta 1812
Categoria:Scripta 1816
Categoria:Scripta 1818
Categoria:Angliae scripta
Categoria:Georgius Gordon Byron
Categoria:Carmina epica
Categoria:Litterae Anglicae
Ius siccum

**Ius siccum** (Lusice *sopa seca*) est traditionale Carnelevarii tragēma quod Portugalliae septemtrione fieri solet.

Plerumque ex iure ex elixura Lusitanica fit, sed hac deficiente, etiam ex iure coquendae gallinae fieri potest. Nuncupatur ius quia fieri iure et dicitur siccum quia totum liquidum panis absorbet et fere nullum liquidum deorsum manet.

Ad faciendum ius siccum necesse est panis firmus sed malleabili cum cortice. Collocantur laminae e panis frustis in profunda artopta et consperguntur saccharo gilvo, cinnamo et menthā. Postquam ius gallinae ferverit et ei saccharum, mentham et cinnami paucum adhibuerit, eo panis artoptae ubertim irrigatur donec madefactissimus maneat, quia panis multum liquidi absorbet. Degitur dum ius panem deliniat et postea furno torretur. Tostum apponitur.

## Nexus externi 
* "Sopa seca" apud *Brisa maritima*

Categoria:Appellationes conversae
Categoria:Tragemata
Categoria:Carnelevarium
Categoria:Ars coquinaria Portugallensis
Cadmea

**Cadmea** erat arx Thebarum antiquarum, ita nominata e conditore mythico urbis, Cadmo, viro Phoenico, filio regis Agenoris et fratre Europae. Ut pleraeque arces antiquae non ad militarem usum tantum destinabatur sed etiam ad caerimonias deorum. Exempli gratia Thesmophoria a mulieribus Thebanis celebrabantur in Cadmea.

Aestate anni 382 a.C.n. factionis oligarchicae Thebanae duces arcem Lacedaemoniis die Thesmophorion tradidere. Ita praesidio Spartano freti per plures annos civitati suae praefuerunt, omnia quae Lacedaemonii imperabant facientes. Quarto demum anno media hieme seditio popularis, Pelopida duce, praesidium hostium e Cadmea expulit atque libertatem Thebanorum vindicavit..
## Notae 
Categoria:Thebae (Graecia)
Categoria:Arces
Ladislaus Borbély

**Ladislaus** (Hungarice *László*) **Borbély** (natus die 26 Martii 1954 Novi Fori Siculorum) oeconomus ac vir publicus Dacoromanicus est.

## Familia 
Borbéby anno 1980 uxorem duxit atque filam anno 1982 natam habet.

## Munus 
Ad annum 1977 apud Universitatem Timisvariensem oeconomiae studebat. Ad annum 1990 in diversis societatibus commercialibus oeconomus operam dedit.

## Cursus honorum 
Borbély annis 1990 - 1996 et ab anno 2000 legatus ad Cameram Legatorum Romaniae est. Annis 2004 - 2007 minister delegatus apud ministerium vecturae fuit. Deinde a die 5 Aprilis 2007 ad usque 22 Decembris 2008 minister progressus, munerum publicorum atque domiciliorum in consilio ministrorum Călin Popescu-Tăriceanu fuit. A die 23 Decembris 2009 ad usque 5 Aprilis 2012 in consiliis ministrorum Aemilii Boc atque Michaelis Răzvan Ungureanu minister circumiectūs erat. Tum a magistratu se recessit, quod criminum corruptionis incusatus erat. 

## Nexus externi 
* Curriculum vitae Borbély in pagina Camerae Legatorum Romaniae

## Notae 
Categoria:Alumni Universitatis Timisvariae
Categoria:Oeconomi Romaniae
Categoria:Legati Camerae Legatorum Romaniae
Categoria:Ministri progressus, munerum publicorum atque domiciliorum Romaniae
Categoria:Ministri circumiectus Romaniae
Basulaque

**Basulaque** (vocabulum Lusitanum) est regionalis Lausatensis, praesertim paroeciae Magneti (Lusice *Meinedo*), coquinae ferculum factum ex visceribus et stomacho vervecinis, gallinā domesticā, pernā et salpicone (Lusice; *salpicão*).

Fit sic: Magnā ollā cepa oleo suffrigitur et, cepā omnino suffrictā, adhibetur paulum vini albi. Continuo adhibentur carnes et reffriguntur quoad haec tenerae sint et totum bene densatur. Antequam de foco auferatur, piper et mentha libenter additur.

## Nexus externi 
* "Basulaque" apud *YouTube*

Categoria:Fercula e carnibus
Categoria:Verba Lusitana
Categoria:Ars coquinaria Portugallensis
Béla Markó

**Béla Markó** (natus die 8 Septembris 1951 in Neoforo Siculorum (Târgu Secuiesc) in circulo Covasna) scriptor, poeta, magister, diurnarius atque vir publicus Dacoromanicus e gente Hungarica est.

## Munus 
Markó anno 1974 ab Universitate Claudiopolitana diploma litterarum Francicarum et Hungarorum abstulit et deinde ad annum 1976 in schola in *Sâncraiu de Mureș* magister operam dedit. Deinde ad annum 1989 diurnarius apud diurnum Hungaricum *Igaz Szó* fuit. Deinde diurnarius regens apud diurnum litteraricum *Látó* est.

## Cursus honorum 
Markó post dictaturam Communisticam anno 1990 depositam ad Unionem democraticam Hungarorum in Romania accessit, senator eodem anno electus est et ad hunc diem manet. Annis 1992 - 2011 etiam praeses suae factionis erat. A die 29 Decembris 2004 ad usque 3 Iulii 2007 minister sttalis pro associatione cum Europa in consilio ministrorum Călin Popescu-Tăriceanu fuit, deinde a magistratu se recessit, ut cerrtamen suffragii factionis suae ordinaret. A die 23 Decembris 2009 ad usque 27 Aprilis 2012 in consiliis ministrorum Aemilii Boc atque Michaelis Răzvan Ungureanu primus minister vicarius fuit.

## Nexus externi 
* Biographia apud situm Senatus Romaniae

## Notae 

Categoria:Alumni Universitatis Claudiopolitanae
Categoria:Scriptores Romaniae
Categoria:Poetae Romaniae
Categoria:Senatores Romaniae
Categoria:Primi ministri vicarii Romaniae
Unio democratica Hungarorum in Romania

thumb|Hunor Kelemen praeses factionis UDMR
**Unio democratica Hungarorum in Romania**  (Hungarice *Romániai Magyar Demokrata Szövetség* (RMDSz), Dacoromanice *Uniunea Democrată Maghiară din România* (UDMR) factio Hungarorum in Romania viventium est.

## Historia 
Factio anno 1989 post dictaturam Communisticam depositam condita est atque deinde omnibus paene in consiliis ministrorum Romaniae ministros habuit. In Camera Legatorum Romaniae ab anno 2012 18 legati, in senatu octo senatores UDMR sunt. Inconsilio ministrorum Victoris Ponta ministri huius factionis Hunor Kelemen atque Attila Korodi operam dant.

## Praesides Factionis 
Praesides factionis adhuc fuerunt:
* Géza Domokos (1990 - 1992)
* Béla Markó (1992 - 2011)
* Hunor Kelemen (ab anno 2011)

## Notae 

## Nexus externi 
* Situs interretialis factionis UDMR

Hungarorum Democratica Romaniae Unio
Categoria:Constituta 1989
Iacoba Bisset

**Iacoba Bisset**, vulgo plene *Winifred Jacqueline Fraser Bisset* (nata die 13 Septembris 1944 in oppido Weybridge Surregiae) est actrix cinematographica Anglica. Alumna est Lycei Francici Londiniensis.

## Pelliculae selectae 
[thumb|Iacoba Bisset [2007]]

* 1967 : *Casino Royale* 
* 1968 : *Bullitt*
* 1973 : *La Nuit américaine*
* 1992 : *Murder on the Orient Express*

## Nexus externi 
* 

Categoria:Nati 1944
Categoria:Homines vivi
Categoria:Mulieres
Categoria:Actores Angliae
Categoria:Alumni Lycei Francici Caroli de Gaulle Londiniensis
Commeatus parentalis

**Commeatus** **parentalis** est otium ad maternitatem in graviditate et post partum nec non paternitatem protegendas curae liberorum causae.

Pactio de protegenda maternitate saltem 14 hebdomades otii postulat. Etiam Conventio de abroganda omnis generis discriminatione mulierum (articulo 11) et Charta Socialis Europaea  ius commeatus maternitatis proteget.

Sunt denique civitates sicut Suecia et Germania, quae etiam patribus vacationem et alimentum praebent.

## Notae 
*Iura feminarum

Categoria:Familia
Categoria:Feminae
Categoria:Otium
Big Hero 6 (pellicula)

***Big Hero 6*** (Anglice; scilicet Latine 'Magnus Heros - pars 6') est pellicula animata Americana ab officina cinematographica Walt Disney Societate anno 2014 confecta.

## Nexus externus 
* 

Categoria:Pelliculae 2014
Categoria:Pelliculae animatae Civitatum Foederatarum
Categoria:Pelliculae Walt Disney Societas
Categoria:Pelliculae cum roboto
Lucianus Bode

**Lucianus** (Dacoromanice *Lucian*) **Bode** (natus die 27 Octobris 1974 in *Valcău de Jos* in circulo Sălaj) machinator et vir publicus Dacoromanicus est.

## Munus 
Annis 1993 - 1998 apud Universitatem Varadinensem mechanicae studebat et machinator factus est. Deinde ad annum 2008 pro societate electrica in Zalău operam dedit.

## Cursus honorum 
Ab anno 2000 Bode, tum sodalis Factionis Democraticae (PD) consiliarius communis Valcău de Jos fuit. Deinde ab anno 2004 eodem magistratu in circulo Sălaj fungebatur. Anno 2007 ad factionem PD-L transiit. Ab anno 2008 etiam legatus ad Cameram Legatorum Romaniae est. A die 9 Februarii ad diem 27 Aprilis minister oeconomiae in consilio ministrorum Michael Răzvan Ungureanu fuit. A die 4 Novembris 2019 ad usque 23 Decembris 2020 minister vecturae in consilio ministrorum Ludovici Orban fuit et in consilio ministrorum Florinus Cîțu minister rerum internarum est.

## Notae 
## Nexus externi 
* Pagina personalis
* Curriculum vitae in situ Camerae Legatorum Romaniae
* Biographia apud puterea.ro

Categoria:Alumni Universitatis Varadinensis
Categoria:Machinatores Romaniae
Categoria:Legati Camerae Legatorum Romaniae
Categoria:Ministri oeconomiae Romaniae
Categoria:Ministri vecturae Romaniae
Categoria:Ministri rerum internarum Romaniae
Antivirus

[thumb|ClamTk est [programma antivirale a Thoma Kojm anno 2001 excogitatum.]]
**Antivirus** est programma creatum ad protegendum computatrum a viris et aliis programmatibus nocivis. Semper saepenumero denuo integranda est usoribus cum remediis novis contra vira nova confectis. Quamvis notio viri anno 1949 cogitavisse dici potest cum Iohannes von Neumann, physicus Hungaricus, commentarium "Theory of self-reproducing automata" divulgaret, quamquam virus primum notum est "Creeper virus," quod DEC PDP-10 (genus computatri) anno 1971 affecit.  

## Nota

*Murus incendiarius

## Bibliographia 
* Chen, Thomas & Robert, Jean-Marc (2004) The Evolution of Viruses and Worms.
* von Neumann, John (1949/1966) Theory of self-reproducing automata, edited and completed by Arthur W.Burks, 64-87. Urbana & London: University of Illinois Press.
* Szor, Peter (2005) *The Art of Computer Virus Research and Defense.* Addison-Wesley, ISBN 0-321-30454-3.

Categoria:Informatica
Categoria:Programmata computatralia
Categoria:Verba Anglica
Boeotarches

**Boeotarches** (plur. boeotarchae, Graece βοιωτάρχης) erat titulus summorum magistratuum Boeotici Foederis, quorum munus erat quae concilio visa erant perficere, exercitus ducere et bella gerere, cum principibus vel legatis exterarum nationum et ceterarum civitatum Graecarum colloqui. In annum quotannis eligebantur (unusquisque pagus unum boeotarchum eligebat) : reddita rerum gestarum ratione rursus eligi poterant, quod fieri solebat. Praeclarissimi boeotarchae fuerunt Epaminondas et Pelopidas.

## Notae 
Categoria:Tituli
Categoria:Boeotia
Historia magistra vitae

"**Historia magistra vitae**" est proverbium Latinum ex *De oratore* opere Ciceronis (2.36) sumptum. Quod hortatur enim ad historiam indagandam ut iteratio vitiorum historiae evitetur.

Scripsit Cicero: "Historia vero testis temporum, lux veritatis, vita memoriae, magistra vitae, nuntia vetustatis, qua voce alia nisi oratoris immortalitati commendatur?"

Sunt autem qui historiam repetari non posse censeant, cum suam quoque remediam punctus historiae habere putent et itaque commutari non possunt.

## Fons antiquus 
* Cicero, *De oratore* 2.9.36

Categoria:Adagia
Categoria:Locutiones Latinae
Categoria:Marcus Tullius Cicero
Categoria:Historia
Răzvan Mustea

**Răzvan Mustea-Șerban** (natus die 8 Septembris 1978 in *Focşani* in Vrancea circulo) oeconomus atque vir publicus Dacoromanicus est.

## Familia 
Uxorem duxit atque filium habet.

## Munus 
Annis 1997 - 2001 apud Universitatem Americano-Romanam Bucarestensem rei argentariae studebat. Deinde ad annum 2002 apud Universitatem James Madison in Virginia, tum ad annum 2007 apud Academiam Studiorum Oeconomicorum Bucarestae studebat atque doctor oeconomiae promotus est. Ab anno 2006 etiam lector Universitatis Americano-Romana Bucarestensis erat.

## Cursus honorum 
Mustea, qui sodalis factionis PD-L est, anno 2008 legatus ad Cameram Legatorum Romaniae electus est. Die 9 Februarii ad usque 27 Aprilis 2012 minister communicationis et societatis informaticae Romaniae in consilio ministrorum Michaelis Răzvan Ungureanu fuit. Anno 2012 non iam legatus Camerae Legatorum electus est.

## Nexus externi 
* Curriculum vitae in situ interretiali Camerae Legatorum Romaniae

## Notae 
Categoria:Alumni Universitatis Americano-Romana Bucarestensis
Categoria:Alumni Universitatis James Madison
Categoria:Alumni Academiae Studiorum Oeconomicorum Bucarestensis
Categoria:Oeconomi Romaniae
Categoria:Legati Camerae Legatorum Romaniae
Categoria:Ministri communicationis et societatis informaticae Romaniae
Alexander Nazare

**Alexander** (Dacoromanice *Alexandru*) **Nazare** (natus die 25 Iunii 1980 in *Onești* in Bacău circulo) oeconomus et vir publicus Dacoromanicus est.

## Munus 
Nazare annis 1999 - 2005 apud Scholam Nationalem Studiorum Politicorum et Administrativorum Bucarestae studebat. Deinde consiliarius pro ministro rerum Europaearum Romaniae operam dedit, anno 2007/2008 consiliarius factionis PD-L in Parlamento Europaeo fuit. 

## Cursus honorum 
Nazare, sodalis factionis PD-L, anno 2008/2009 legatus ad Parlamentum Europaeum erat. Deinde anno 2009/2010 secretarius inferior in ministerio rerum eurpaearum et deinde ad annum 2010 secretarius statalis in ministerio fiscali et deinde ad annum 2012 in administerio vecturae fuit. Tum die 9 Februarii ad usque 9 Maii 2012 minister vecturae in consilio ministrorum Michaelis Răzvan Ungureanu fuit. Mense Decembri 2012 legatus ad Cameram Legatorum electus est.

## Cursus honorum 
## Nexus externi 
* Data Alexandri Nazare apud situm Camerae Legatorum Romaniae
* Pagina de Nazare in situ Parlamenti Europaei

## Notae 
Categoria:Alumni Scholae Nationalis Studiorum Politicorum et Administrativorum (Bucaresta)
Categoria:Oeconomi Romaniae
Categoria:Legati Camerae Legatorum Romaniae
Categoria:Ministri vecturae Romaniae
Christianus Petrescu

**Christianus** (Dacoromanice *Cristian*) **Petrescu** (natus die 31 Martii 1971 Bucarestae) vir publicus Dacoromanicus est.

## Munus 
Ad annum 2004 in facultate educationis physicae atque athletica Universitatis Oecologicae Bucarestensis studebat. Anno 2008 diploma magistri *periegesis oecologicae atque protectionis circumiectus* abstulit. 

## Cursus honorum 
Annis 2008 - 2012 Petrescu, qui sodalis factionis PD-L est, legatus ad Cameram Legatorum Romaniae fuit. A die 9 Februarii ad usque 27 Aprilis 2012 minister progressus regionalis et periegesis Romaniae in consilio ministrorum Michaelis Răzvan Ungureanu erat.

## Nexus externi 
* Biographia in pagina personali
* Biographia apud situm interretialem Camerae Legatorum Romaniae

## Notae 
Categoria:Alumni Universitatis Oecologicae Bucarestensis
Categoria:Legati Camerae Legatorum Romaniae
Categoria:Ministri progressus regionalis et periegesis Romaniae
Universitas Civica Fodinarum Generalium

[thumb|[Logotypus universitatis.]] 
**Universitas Civica Fodinarum Generalium** (Portugallice *Universidade do Estado de Minas Gerais*, *UEMG*) est universitas Belo Horizonte in urbe Fodinarum Generalium Brasiliae sita. Anno 1989 constituta est.

## Nexus externus 
* UEMG - Situs interretialis universitatis proprius.

Categoria:Constituta 1989
Categoria:Universitates Brasiliae
Categoria:Urbs Belli Horizontis
Ladislaus Ritli

**Ladislaus** (Dacoromanice *Ladislau*) **Ritli** (natus die 8 Iunii 1948 Varadini) medicus et vir publicus Dacoromanicus est.

## Munus 
Ritli ad annum 1973 apud Universitatem Timisvariae medicinae studebat atque paediatricus operam dedit. Annis 1978 - 1986 director valetudinarii oppidi *Ștei*, tum inspector sanitatis in circulo Bihor, deinde valetudinarii Universitatis Varadinensis erat. Annis 1997 - 2009 director inspectionis sanitatis in circulo Bihor fuit. Anno 2002 in valetudinario Varadini viginti infantes sinistro casu mortui sunt, quod ei postea obiectus est. 

## Cursus honorum 
Ritli, sodalis factionis Hungarorum, die 17 Augusti 2011 minister valetudinis in consilio ministrorum Amilii Boc nominatus est. Quem magistratum etiam praeside ministrorum Michaele Răzvan Ungureanu tenuit. Die 7 Maii 2012 cum toto consilio ministrorum Ungureanu dimissus est.

## Nexus externi 
* Curriculum vitae apud dcnews.ro

## Notae 

Categoria:Alumni Universitatis Timisvariae
Categoria:Medici Romaniae
Categoria:Ministri valetudinis Romaniae
Nicolaus Gruevski

**Nicolaus Gruevski** sive Macedonice Никола Груевски (Scupis natus die 31 Augusti 1970), alumnus Universitatis Bitolensis, est politicus rei publicae Macedoniae et a die 27 Augusti 2006 primus minister patriae. Die 15 Ianuarii 2016 dimissionem suam protulit, successore ad interim Aemilio Dimitriev. Rursus die 9 Ianuarii anni insequentis ad regimen constituendum vano convocatus est. Die 31 Maii 2017 Zoran Zaev primus minister electus est.

## Bibliographia 
[thumb|upright=1.5|[Nicolaus Anastasiades denuo praeses Cypri (ad sinistram partem) et Nicolaus Gruevski Bonnae anno 2009 ad congressum factionis popularis Europaeae colloquentes]]
* "Macedonia's prime minister: a profile of Gruevski" in *The Economist* (12 Augusti 2011)
* Benoît Vitkine, "Recherché dans son pays, l’ancien premier ministre de la Macédoine s’enfuit en Hongrie" in *Le Monde* (13 Novembris 2018)

## Nexus externi 
Categoria:Nati 1970
Categoria:Homines vivi
Categoria:Politici Macedoniae Septentrionalis
Categoria:Gubernatores civitatum
Categoria:Alumni Universitatis Bitolensis
Symphonia secunda (Szostakowicz)

thumb|Sostakovic
**Symphonia secunda** (op. 14) est symphonia composita a Demetrio Sostakovic anno 1927 apud decimam ceremoniam Res novae Octobres. In musica poema ab Alexandro Besymenski adhibetur et primum Lutetiae sub directione Nicolai Malko die 5 Novembris 1927 perfecta est.

## Forma musicae 
Haec symphonia solum motus et durationem 20 minutas habet. At duo parte a choro putari potest.
#Largo - Allegro molto. (musica saepe atonalitatis more avant-garde et ultra-polyphoniae)
#"Остобрю" (Octobris). Post sonum sirenae fabricae, chorus poema de Re novae Octobris quod rem novae a Vladimiro Lenin laudat cuius verba ultima sunt "Остобрь, Коммуна и Ленин" (October, Commune et Lenin).

*Symphonia duodecima (Szostakowicz) - similis themate Res novae Octobres est.

Categoria:Musica classica
Categoria:Symphoniae
Categoria:Demetrius Sostakovic
Bagolinum

thumb|Bagolinum
**Bagolinum**  (Italiane: *Bagolino*) est oppidum Italiae et municipium, circiter 3&thinsp;960 incolarum, in Regione Langobardia et in Provincia Brixiana situm. Incolae *Bagolinenses* appellantur.

## Insigne 

Fasciculus:Corona di comune.svg|*Municipium Italiae*

## Geographia 
Municipium in Valle Sabia situm.

## Fractiones, vici et loci in municipio 
## Municipia finitima 
* Langobardia (*regio*),
* Provincia Brixiana,
* Vallis Sabia (*terra*),
* Brixia (*urbs*),
* Municipium Italiae.

## Nexus externi 
* Situs publicus

## Pinacotheca 

Fasciculus:Map of comune of Bagolino (province of Brescia, region Lombardy, Italy).svg|Collocatio finium municipii in Provincia Brixiana.
Fasciculus:Val_Sabbia.gif|Collocatio Vallis Sabiae in Provincia Brixiana.

## Notae 
Categoria:Municipia in provincia Brixiae
Categoria:Municipia Vallis Sabiae
Bercium (discretiva)

**Bercium** seu **Berzum** et **Bersium** potest:

* **Bercium Demum** (alia nomina: **Berzum Demum**; olim: **Bersium cum Demo**): municipium Italiae.
* **Bercium Inferius** (alia nomina: **Berzum Inferius**; etiam **Bergium Inferius**; olim: **Bersium Inferius**) : municipium Italiae.
* **Bercium Superius** (alia nomina: **Berzum Superius**; etiam **Bergium Superius**; olim: **Bersium Superius**) : municipium Italiae.
Bodo Ramelow

**Bodo Ramelow** (natus die 16 Februarii 1956 Astanholteremarkis-Scirnbekis Saxoniae Inferioris) est vir publicus factionis Sinistrae. Die 5-a Decembris 2014 electus est praeses ministrorum Thuringiae. quo munere usque diem 5 Februarii 2020 functus est; successor eius erat homo politicus liberalis Thomas Kemmerich, sed Ramelow die 4 Martii 2020 iterum praeses ministrorum electus est.

## Familia 
Ramelow ter uxores duxit. E matrimonio primo duos filios habet.

## Munus 
thumb|right|Bodo Ramelow anno 2011
Postquam anno 1971 scholam finivit, annis 1971 - 1974 apud pantopolium Karstadt Giessae tirocinium mercatoris fecit atque deinde ad annum 1981 hoc munere operam dedit. Deinde ad annum 1990 secretarius collegii opificum in Hassia fuit et tum ad annum 1999 praeses collegii opificum commercii in Thuringia. Praeterea annis 1992 - 1999 praeses societatis domiciliorum in Erfordia erat.

## Cursus honorum 
Anno 1999 Ramelow ad Factionem socialismi democratici (PDS) accessit atque legatus ad sentum terrae Thuringiae electus est ad ad annum 2005 mansit. Tum legatus factionis Sinistrae-PDS (ab anno 2007 Sinistrae) ad Dietam Foederalem Germaniae electus est. Anno 2009 autem legatus in senatum terrae Thuringiae revertebat et praeses fractionis Sinistrae factus est. Anno 2014 iterum legatus senatus terrae lectus atque candidatus praesidis ministrorum erat, qui cum SPD et Viridibus de foedere regendi egit. Die 5 Decembris 2014 profecto primus praeses ministrorum civitatis Germanicae factionis Sinistrae electus est. Die 5 Februarii 2020 Ramelow electionem praesidis ministrorum perdidit et Thomas Kemmerich (FDP) ei successit, qui et suffragiis AfD electus est. Sed is iam die 8 Februarii 2020 se am magistratu recessit.

## Notae 
## Nexus externi 
* Pagina personalis
* Biographia apud situm Dietae Foederalis Germaniae
* Curriculum vitae apud situm dietae terrae Thuringiae

Categoria:Legati Diaetae foederalis Germaniae
Categoria:Praesides ministrorum Thuringiae
Categoria:Incolae Erfordiae
Ioannes Bazac

**Ioannes** (Dacoromanice *Ion*) **Bazac** (natus die 27 Iulii 1968 Bucarestae) medicus et vir publicus Dacoromanicus est.

## Munus 
Bazac ad annum 1996 apud Universitatem Medicinae et Pharmaciae Carol Davila Bucarestensem medicinae studebat. Deinde in administraione medicinali atque societatibus commercialibus operam dedit. Anno 2007/2008 societatem Romanam Ferrari duxit.

## Cursus honorum 
Bazav, ab anno 2001 sodalis factionis PSD, annis 2000 - 2002 secretarius statalis in ministerio circumiectus Romaniae fuit, deinde ad annum 2003 eodem magistratu in ministerio sanitatis fungebatur. A die 22 Decembris 2008 ad usque 2 Octobris 2009 minister sanitatis Romaniae in consilio ministrorum Aemilii Boc fuit. 

## Nexus externi 
* Biographia apud personalitati.infoportal.rtv.net

Categoria:Alumni Universitatis Medicinae et Pharmaciae Carol Davila Bucarestensis
Categoria:Medici Romaniae
Categoria:Ministri valetudinis Romaniae
Ioannes Ariton

**Ioannes** (Dacoromanice *Ion*) **Ariton** (natus die 15 Februarii 1956 in urbe Piteşti) oeconomus et vir publicus Dacoromanicus est.

## Familia 
Uxorem duxit atque duas filias habet.

## Munus 
Ad annum 1984 Ariton apud Universitatem Timisvariae oeconomiae studebat et diploma accepit. Deinde apud societatem *ICRTI* Cibinii operam dedit. Annis 1991 - 1993 inspector Cibinii circuli fuit. Deinde ad annum 2003 director societatis * SC Petrom SA* in Cibinio fuit. Anno 2008 magister oeconomiae Universitatis Lucian Blaga Cibiniensis factus est.

## Cursus honorum 
Ariton, ab anno 1996 sodalis Factionis Democraticae, annis 2005 - 2007 praefectus circuli Cibinii erat, deinde cum tota factione sua ad novam factionem PD-L transiit et ab anno 2008 senatus Romaniae est. A die 3 Septembris 2010 ad usque 9 Februarii 2012 minister oeconomiae in consilii ministrorum Aemilii Boc fuit. Mense Octobri 2013 propter crimina corruptionis interrogatus est.

## Nexus externi 
* Biographia Ionnis Ariton in situ interretiali Senatus Romaniae
* Curriculum vitae in pagina personali Ariton

## Notae 

Categoria:Alumni Universitatis Timisvariae
Categoria:Alumni Universitatis Lucian Blaga Cibiniensis
Categoria:Oeconomi Romaniae
Categoria:Senatores Romaniae
Categoria:Ministri oeconomiae Romaniae
Sulfina Barbu

thumb|right|Sulfina Barbu anno 2013
**Sulfina Barbu** (nata die 9 Martii 1967) rerum politicarum perita Dacoromanica est.

## Munus 
Ad annum 1990 apud Universitatem Bucarestensis geophysicae et geologiae studebat atque diploma accepit. Deinde annis 1991 - 2001 pro societatibus commercialibus, deinde in administratione urbis Bucarestae operam dedit. Anno 2007/08 iterum pro societate commerciali laboravit.

## Cursus honorum 
Barbu, ab anno 1997 sodalis Factionis Democraticae, die die 29 Decembris 2004 usque ad 5 Aprilis 2007 in consilio ministrorum Călin Popescu-Tăriceanu administra circumiectus fuit, anno 2008, nunc sodalis factionis PD-L, legata ad Cameram Legatorum Romaniae electa est. Die 19 Septembris 2011 ministra laboris in consilio ministrorum Aemilii Boc facta est. Die 9 Februarii 2012 cum omni consilio ministrorum magistratum amisit neque eodem anno iterum legata ad Cameram Legatorum electa est.

## Nexus externi 
* Curriculum vitae in situ interretiali Camera Legatorum Romaniae
* Pagina personalis

## Notae 
Categoria:Alumni Universitatis Bucarestensis
Categoria:Legati Camerae Legatorum Romaniae
Categoria:Ministri circumiectus Romaniae
Categoria:Ministri laboris Romaniae
Lisa Meitner

thumb|Lisa Meitner
**Lisa Meitner** (vulgo "Lise Meitner," nata die 7 Novembris 1878 et mortua die 27 Octobris 1968) fuit chemica Austrica, quae Sueciam ex anno 1938 incoluit;  civis Suecica deinde fit. 

Quamquam discipula gymnasii esse non poterat (quia femina fuit), tamen physicam didiscit, gradum baccalauream acquisivit, et in Universitatem Vindobonensem discipula recepta est.

[thumb|[Otto Hahn et Lisa Meitner]]

Post studium Universitatis, in laboratorium illius Max Planck laborat, deinde occasionem studii cum Otto Hahn habuit ubi investigationes de actinio et fusione nucleari faciebat. At phylis Iudaeae causa oppressionem Nazismo subiecta est et refugium ad Sueciam invenire et separationem ab Otto Hahn facere compulsa est.

Elementum centesimum novum, dum invenitur, ex nomine eius Meitnerium appellatur. Et asteroides apud honorem suam, 6999 Meitner nominatus est.

## Bibliographia 
* Ruth Lewin Sime, *Lise Meitner: a life in physics*. Berkeleiae: University of California Press, 1996. ISBN 0-520-08906-5

Categoria:Physici Austriae
Categoria:Iudaei
Categoria:Nati 1878
Categoria:Mortui 1968
Categoria:Physici Sueciae
Ramābāī

Paṇḍita **Ramābāī** Sarasvatī seu litteris devanagari पंडिता रमाबाई सरस्वती (nata die 23 Aprilis 1858 in pago Mangalorensis Carnaticae; mortua die 5 Aprilis 1922) fuit correctrix, educatrix, emancipationis mulierum fautor, linguae Sanscritae erudita. Biblia ex Hebraica et Graeca in Marathicam linguam reddidit. Domus Sharda Sadan et missionem apud Mukti condidit.

## Notae 
## Bibliographia 
* Clementina Butler, *Pandita Ramabai Sarasvati: Pioneer in the movement for the education of the child-widow of India* (Novi Eboraci: Revell, 1922) Textus
* Jay Riley Case, *An Unpredictable Gospel* (New York: Oxford University Press, 2012)
* Helen S. Dyer, *Pandita Ramabai: the story of her life* (Londinii: Morgan andd Scott, 1900) Textus

Categoria:Scriptores Indiae
Categoria:Reformatores
Categoria:Interpretes Biblici
Categoria:Philologi Indiae
Categoria:Interpretes textuum Sanscriticorum
Categoria:Auctores Marathici
Nicolaus Poposki

[thumb|upright=1.5|Nicolaus Poposki [Macedonia|Macedo (ad sinistram partem), Sebastianus Kurz Austriacus, Zlatko Lagumdžija Croata, Stephanus Füle Cechicus qui commissus Europaeus merebat, Vindobonae colloquentes apud Congressum Balcanicum Occidentalem mense Iunio 2014]]
**Nicolaus Poposki** vel Macedonice Никола Попоски (Scupis natus die 24 Octobris 1977) est politicus rei publicae Macedoniae et ab anno 2011 minister rerum externarum patriae.

Nicolaus Poposki alumnus est Universitatis Scupiensis. Dum ibi rebus oeconomicis commercioque internationali studuit universitates Nicaeensem et Redonensem in Francia interdum frequentavit. Gradum magistri apud Collegium Europaeum meruit. Minister rerum externarum die 28 Iulii 2011 creatus est, praecessore Antonio Milošoski, primo ministro Nicolao Gruevski.

## Notae 
## Nexus externi 
* Vita apud ministerium rerum externarum

Categoria:Nati 1977
Categoria:Homines vivi
Categoria:Politici Macedoniae Septentrionalis
Categoria:Alumni Universitatis Scupiensis
Categoria:Alumni Collegii Europaei
Radu Berceanu

**Radu Mircea Berceanu** (natus die 5 Martii 1953 in oppido Râmnicu Vâlcea in Vâlcea circulo) machinator ac vir publicus Dacoromanicus est.

## Familia 
Berceanu uxorem duxit atque duos liberos habet.

## Munus 
Annis 1972 - 1978 apud Universitatem Polytechnicam Bucarestensem mechanicae studebat atque machinatoris diploma abstulit. Deinde machinator aeroplanorum in urbe Craiova operam dedit.

## Cursus honorum 
Ab anno 1990 ad usque 2012 Berceanu senator Romaniae fuit, quo in anno se candidatum iterum futurum negavit. A die 17 Aprilis 1998 ad usque 28 Novembris 2000 in consilio ministrorum Radu Vasile minister industriae et commercii fuit. 22 Augusti 2006 usque ad 5 Aprilis 2007 in consilio ministrorum Călin Popescu-Tăriceanu minister vecturae fuit et eodem officio a die 22 Decembris 2008 usque ad 3 Septembris 2010 in consilio ministrorum Aemilii Boc fungebatur. A die 1 Octobris 2009 usque ad 23 Decembris 2009 etiam minister agriculturae pro tempore fuit. A Factione Democratica (PD) condita eius sodalis fuit, quae anno 2007 cum alia factione ad PD-L consociata est.

## Nexus externi 
* Biographia apud situm Senatus Romaniae
* Biographia apud personalitati.infoportal.rtv.net

## Notae 

 
 

Categoria:Alumni Scholae et Universitatis Polytechnicae Bucarestensis
Categoria:Machinatores Romaniae
Categoria:Senatores Romaniae
Categoria:Ministri oeconomiae Romaniae
Categoria:Ministri agriculturae Romaniae
Categoria:Ministri vecturae Romaniae
Iosephus Muscat

**Iosephus**, vulgo *Joseph* **Muscat** (in oppido Pietatis iuxta Valettam natus die 22 Ianuarii 1974) est politicus Melitae et ab anno 2013 primus minister patriae.

Iosephus Muscat alumnus est universitatum Melitensis et Bristoliensis (hic enim gradum doctoris meruit). Diurnarius fuit ab anno fere 1995. Anno 2004 legatus est ad Parlamentum Europaeum, a quo officio anno 2008 recedit quia ductor factionis Laboris Melitensis electus est. Oppositioni apud Parlamentum Melitense inde usque in annum 2013 conduxit. Die 11 Martii 2013, comitiis victor, primus minister factus est, praeside Georgio Abela. 

## Bibliographia 
[thumb|upright=1.5|[Iosephus Muscat contionem habens apud Parlamentum Melitense anno 2011]]
* Jurgen Balzan, "Labour: New government cabinet appointed" in *Malta Today* (13 Martii 2013) 

## Nexus externi 
* Vita apud Parlamentum Europaeum

Categoria:Nati 1974
Categoria:Homines vivi
Categoria:Politici Melitae
Categoria:Gubernatores civitatum
Categoria:Alumni Universitatis Melitensis
Categoria:Alumni Universitatis Bristoliensis
Categoria:Legati Parlamenti Europaei
Salmonidae

**Salmonidae** sunt familia piscium Actinopterygiorum, sola familia in ordine **Salmoniformium** exstans. Salmones, ex quibus nomen accepit, tructas, atque alios pisces similes comprehendit.

Salmonidae, alios Teleosteos comparatae, aspectum habent priscum, pinnis pelvicis in parte posteriori, pinná adiposá in tergo corporis sitá. Tenues sunt et squamas rotundas, caudasque bifurcas habent.

## Taxinomia 
Salmoniformes unâ cum Esociformibus, Osmeriformibus, atque Argentiniformibus propinquis, superordinem Protacanthopterygiorum constituunt.

Salmonidae dividuntur in tres subfamilias et circiter decem genera:

Ordo **Salmoniformes**
*Familia: **Salmonidae**
**Subfamilia: Coregoninae
****Coregonus*  (78 species)
****Prosopium* (6 species)
****Stenodus* (1 aut 2 species)
**Subfamilia: Thymallinae
****Thymallus* (13 species)
**Subfamilia: Salmoninae
****Brachymystax* (3 species)
***†* Eosalmo* (1 species)
****Hucho* (5 species)
****Oncorhynchus* (12 species)
****Salmo* (43 species)
****Salvelinus* (51 species)
****Salvethymus* (1 species)

## Notae

## Nexus externi 
*
Categoria:Taxa Cuvier
Categoria:Taxa 1816
Categoria:Familiae animalium
Georgius Katlewicz

**Georgius Katlewicz** (natus *Jerzy Katlewicz* Bochniae die 2 Aprilis 1927; mortuus Cracoviae die 16 Novembris 2015) fuit concentus magister Polonicus. Katlewicz Philharmoniae Balticae Gedani et Philharmoniae Cracoviensis praefuit; est ab anno 1990 professor apud Academiam Musicam Cracoviensem.

## Nexus externi 
* De Georgio Katlewicz 

Categoria:Duces orchestrae Poloniae
Categoria:Musici Poloniae
Categoria:Professores Academiae Musicae Cracoviensis
Anca Boagiu

**Anca Daniela Boagiu** (nata die 30 Novembris 1968 Constantiae) machinatrix atque rerum politicarum perita Dacoromanica est.

## Munus 
Boagiu ad annum 1995 apud Universitatem Ovidius Constantiensem hydromechanicae studebat et machinatrix facta est. Annis 1995 - 1997 pro societatibus commercialibus constructionum viarum operam dedit et deinde in ministerium vecturae intravit.

## Cursus honorum 
Boagiu, quae tum sodalis factionis PD fuit, 27 Iunii - 28 Decembris 2000 in consilio ministrorum Mugur Isărescu ministra vecturae fuit. Eodem anno legata ad Cameram legatorum Romaniae electa est. A die 22 Augusti 2005 ad usque 5 aprilis 2007 in consilio ministrorum Călin Popescu-Tăriceanu ministra integrationis Europae fuit et praeside ministrorum Aemilio Boc a die 3 Septembris 2010 usque ad 9 Februarii 2012 iterum ministra vecturae erat. Anno 2008 pro nova factione PD-L senator Romaniae electa est et ad hunc diem manet. Die 21 Octobris 2012 praeses vicaria Factionis popularis Europaeae electa est.

## Nexus externi 
* Pagina personalis
* Biographia in situ Camerae Legatorum Romaniae
* Curriculum vitae in pagina Senatus Romaniae

## Notae 
Categoria:Alumni Universitatis Ovidius Constantiensis
Categoria:Machinatores Romaniae
Categoria:Legati Camerae Legatorum Romaniae
Categoria:Senatores Romaniae
Categoria:Ministri rerum Europaearum Romaniae
Categoria:Ministri vecturae Romaniae